Wat gis | Netwerk24
Geniet die wyne saam met plaaslike disse en word mee­gevoer deur die nostalgie van die platteland op sy mooiste.
Die vyf dorpe in die streek (Robertson, Ashton, Bonnievale, McGregor en Montagu) trek dié naweek saam om besoekers met ’n groot verskeidenheid kos- en-wyn-geleenthede te bederf, en nooi jou uit om saam in die opwinding te deel.
Word betower op die reis van wingerdstok tot glas, met druiwe pluk, trap en selfs jou eie wynskepping. Geniet ook wingerd- en terroirtoere saam met plaaslike boere. Loer ook agter die skerms in die kelder en leer oor die wynmaakproses.
Die naweek hou iets vir almal in. Avontuurlustiges kan hul fietse en stapskoene bring vir ’n skilderagtige roete en vars lug. Vaar op die Breërivier, soek outentieke skatte by die plaaslike markte, en geniet musiek­vermaak saam met wyn.
Groepe is klein om die beste ervaring te verseker, so bespreek vandag nog jou plek.Wanneer? Vrydag tot SondagKaartjies? Kry die program by www.handsonharvest.com en besonderhede oor waar om vir elke geleentheid te bespreek.Meer inligting: Maak kontak by admin@robertsonwinevalley.com of 023 626 3167.